****

**ประกาศองค์การบริหารส่วนตำบลนาเรียง**

เรื่อง สอบราคาจ้างเหมาโครงการก่อสร้างระบบประปาหมู่บ้าน แบบบาดาลขนาดกลาง ตามแบบแปลน กรมทรัพยากรน้ำ บ้านเกาะบน หมู่ที่ 8 อำเภอพรหมคีรี จังหวัดนครศรีธรรมราช

**ครั้งที่ 3**

...........................................................................

 ด้วยองค์การบริหารส่วนตำบลนาเรียง อำเภอพรหมคีรี จังหวัดนครศรีธรรมราช มีความประสงค์จะสอบราคาจ้างเหมาก่อสร้างระบบประปาหมู่บ้าน แบบบาดาลขนาดกลาง ตามแบบแปลนกรมทรัพยากรน้ำ บ้านเกาะบน หมู่ที่ 8 ตำบลนาเรียง อำเภอพรหมคีรี จังหวัดนครศรีธรรมราช วงเงินงบประมาณและราคากลาง **จำนวน 1,795,000.- บาท (หนึ่งล้านเจ็ดแสนเก้าหมื่นห้าพันบาทถ้วน)**

ราคากลางของงานจ้างในการสอบราคาในครั้งนี้ของโครงการข้างต้นเป็นราคากลางของ ทางราชการ ไม่ถือว่าผูกพันที่ ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคางานเองจะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้าง ในภายหลังไม่ได้

**ผู้มีสิทธิเสนอราคาจะต้องมีคุณสมบัติดังนี้**

1. ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง

2. ผู้เสนอราคาต้องไม่เป็นผู้ถูกระบุชื่อไว้ในบัญชีชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของราชการ

3. ผู้เสนอราคาเป็นผู้ที่ได้ซื้อเอกสารสอบราคาและแบบแปลน และลงลายมือชื่อไว้เป็นหลักฐาน มิฉะนั้นไม่มีสิทธิ์ยื่นซองเสนอราคา

4. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

5. ผู้เสนอราคาต้องไม่เป็นผู้มีผลประโยชน์ร่วมกับผู้เสนอราคารายอื่น ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการเสนอราคาครั้งนี้

6. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่สอบราคาจ้างและเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลนาเรียงเชื่อถือ

 โครงการก่อสร้างระบบประปาหมู่บ้าน แบบบาดาลขนาดกลาง ตามแบบแปลนกรมทรัพยากรน้ำ บ้านเกาะบน หมู่ที่ 8 ตำบลนาเรียง อำเภอพรหมคีรี จังหวัดนครศรีธรรมราช ต้องมีผลงานก่อสร้างประเภทเดียวกันใน**วงเงิน ไม่น้อยกว่า 897,500.-บาท (แปดแสนเก้าหมื่นเจ็ดพันห้าร้อยบาทถ้วน**) (เป็นผลงานที่อยู่ในสัญญาเดียวกันเท่านั้น)

 7. ผู้เสนอราคาบุคคลหรือนิติบุคคลที่เสนอราคาต่อองค์การบริหารส่วนตำบลนาเรียง จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับ รายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญตามประกาศของคณะกรรมการ ป.ป.ช. เรื่อง หลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ.2554 และที่แก้ไขเพิ่มเติม (ฉบับที่ 2) พ.ศ. 2554 และ(ฉบับที่ 3) พ.ศ.2555)

/8 ผู้เสนอราคา..

-2-

8 ผู้เสนอราคาบุคคลหรือนิติบุคคลที่จะเข้าเป็นคู่สัญญากับหน่วยงานภาครัฐซึ่งได้ดำเนิน การจัดซื้อจัดจ้างด้วยระบบอิเล็กทรอนิกส์ (e-Government Procurement:eGP) ต้องลงทะเบียนใน ระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

 9 ผู้เสนอราคาคู่สัญญาต้องรับและจ่ายผ่านบัญชีธนาคาร เว้นแต่การจ่ายเงินแต่ละครั้ง ซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้

 ทั้งนี้ ผู้เสนอราคาที่ได้รับการคัดเลือกให้เป็นผู้ชนะการเสนอราคา และหากมีการทำสัญญากับองค์การบริหารส่วนตำบลนาเรียง ต้องจัดทำบัญชีแสดงรายรับรายจ่ายและยื่นต่อกรมสรรพากร และต้องรับจ่ายเงินผ่านบัญชีเงินฝากกระแสรายวัน เว้นแต่การรับจ่ายเงินแต่ละครั้ง ซึ่งมีมูลค่าไม่เกินสามหมื่นบาทอาจรับจ่าย เป็นเงินสดก็ได้ ตามประกาศคณะกรรมการ ป.ป.ช. เรื่องหลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ พ.ศ.2554 (แก้ไขเพิ่มเติม (ฉบับที่ 2) พ.ศ. 2554 และ(ฉบับที่ 3) พ.ศ.2555)

กำหนดดูสถานที่ก่อสร้างพร้อมกันใน**วันที่ พฤศจิกายน 2557 ระหว่างเวลา 10.00 น.** ณ ห้องประชุมองค์การบริหารส่วนตำบลนาเรียง และกำหนดรับฟังคำชี้แจงรายละเอียดเพิ่มเติม ในวันเดียวกัน **ตั้งแต่เวลา 11.00 น.** เป็นต้นไป ณ สถานที่ก่อสร้างโครงการ

**กำหนดยื่นซองสอบราคาระหว่างวันที่ 11 ธันวาคม 2557 ถึงวันที่ 24 ธันวาคม 2557 โดยกำหนดยื่นซองสอบราคาดังต่อไป**นี้ **ตั้งแต่วันที่ 11 ธันวาคม 2557 ถึงวันที่ 23 ธันวาคม 2557** **ในวันและเวลาราชการ (08.30น.-16.30น.) ณ องค์การบริหารส่วนตำบลนาเรียง หมู่ที่ 5 ตำบลนาเรียง** **อำเภอพรหมคีรี จังหวัดนครศรีธรรมราช และ ในวันที่ 24 ธันวาคม 2557 ยื่นซองสอบราคาจ้าง ณ ศูนย์รวมข้อมูลข่าวสารการซื้อหรือการจ้างขององค์กรปกครองท้องถิ่นอำเภอ อำเภอพรหมคีรี จังหวัดนครศรีธรรมราช ในวันและเวลาราชการ (08.30น. – 16.30น.)**

**กำหนดเปิดซองสอบราคา ในวันที่ 25 ธันวาคม 2557 เวลา 10.00 น ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ อำเภอพรหมคีรี จังหวัดนครศรีธรรมราช ต้นไป**

**ราคาจำหน่ายเอกสารสอบราคา**จ้างเหมาโครงการระบบประปาหมู่บ้าน แบบบาดาลขนาดกลาง ตามแบบแปลนกรมทรัพย์ยากรน้ำ บ้านเกาะบน หมู่ที่ 8 ตำบลนาเรียง อำเภอพรหมคีรี จังหวัดนครศรีธรรมราช **ราคาชุดละ 8,000.- บาท (แปดพันบาทถ้วน**)

 ผู้สนใจติดต่อขอซื้อเอกสารสอบราคาได้ ณ กองคลัง องค์การบริหารส่วนตำบลนาเรียง ระหว่าง**วันที่ 11 ธันวาคม 2557 ถึงวันที่ 24 ธันวาคม 2557 ระหว่างเวลา 08.00น - 16.30 น. (ในวันและเวลาราชการ)** หรือสอบถามทางโทรศัพท์หมายเลข 0-7547-0052 เว็บไซต์ www.nareang.go.th , [www.nakhonsithammarat.go.th](http://www.nakhonsithammarat.go.th) และ[www.g](http://www.g)procurement.go.th

 ประกาศ ณ วันที่ 11 เดือน ธันวาคม พ.ศ. 2557

สมเกียรติ ไหมดี

(นายสมเกียรติ ไหมดี)

 นายกองค์การบริหารส่วนตำบลนาเรียง